
ОТНОСНО: Отдаване под наем на недвижим нежилищен имот – частна общинска собственост, представляващ партерно помещение в жилищен блок с административен адрес: гр.Бургас, бул.„Демокрация“ № 104, на юридическо лице с нестопанска цел, осъществяващо дейност в обществена полза – Сдружение „Онкоболни и приятели“
УВАЖАЕМИ ОБЩИНСКИ СЪВЕТНИЦИ,
Съгласно Акт за частна общинска собственост № 7244/26.11.2012 г., вписан в Служба по вписванията–Бургас с № 170, том 43, Вх.рег.№ 13497 от 04.12.2012 г., Община Бургас е собственик на недвижим нежилищен имот, представляващ партерно помещение в жилищен блок с административен адрес: гр.Бургас, бул.„Демокрация“ № 104, със застроена площ 103,48 (сто и три цяло и четиридесет и осем) кв.м, от които полезна площ 89,00 (осемдесет и девет) кв.м, отразено като самостоятелен обект в сграда с идентификатор 07079.608.22.1.97 и с функционално предназначение „за учебна дейност“ в КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК.
В Община Бургас е постъпило заявление с вх.№ 63-00-111/27.04.2018 г., подадено от Ц. Тодорова, в качеството ѝ на председател на Сдружение „Онкоболни и приятели“, с искане за предоставяне на гореописания обект за осъществяване дейността на сдружението в подкрепа на социалната интеграция и личностната реализация на онкоболните.
Сдружение „Онкоболни и приятели“ с ЕИК 176093353, седалище и адрес на управление: гр.Бургас, бул.„Демокрация“ № 104А, партер, представлявано от председателя на Управителния съвет /УС/ на сдружението – Ц. Тодорова, е вписано в Централния регистър на юридическите лица с нестопанска цел в обществена полза към Министерство на правосъдието под № 20110907023.
За отдаване под наем на разглежданото помещение е определена месечна наемна цена съгласно размера на базисните наемни цени за 2018 г., приети от Общински съвет–Бургас на проведеното на 19.12.2017 г. заседание /Протокол № 36/, указани в Приложение № 7 от Наредбата за определянето и администрирането на местните такси и цени на услуги на територията на Община Бургас, както следва:
89,00 кв.м (обща полезна площ) x 1,50 лв./кв.м (Приложение № 7, раздел „Б“, т.13) x 1 (коефициент за състояние) х 1,20 (коефициент за зона) = 160,20 лв. (сто и шестдесет лева и двадесет стотинки), без ДДС.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.14, ал.6 от Закона за общинската собственост и чл.21, ал.1, т.2 и ал.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

РЕШЕНИЕ:
Да се отдаде под наем за срок от 5 (пет) години на Сдружение „Онкоболни и приятели“ с ЕИК 176093353, седалище и адрес на управление: гр.Бургас, бул.„Демокрация“ № 104А, партер, вписано в Централния регистър на юридическите лица с нестопанска цел в обществена полза към Министерство на правосъдието под № 20110907023, представлявано от председателя на Управителния съвет /УС/ на сдружението – Ц. Тодорова, недвижим нежилищен имот – частна общинска собственост, представляващ партерно помещение в жилищен блок с административен адрес: гр.Бургас, бул.„Демокрация“ № 104, със застроена площ 103,48 (сто и три цяло и четиридесет и осем) кв.м, от които полезна площ 89,00 (осемдесет и девет) кв.м, отразено като самостоятелен обект в сграда с идентификатор 07079.608.22.1.97 и с функционално предназначение „за учебна дейност“ в КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК, при съседни самостоятелни обекти в сградата: на същия етаж – 07079.608.22.1.98, под обекта – няма, над обекта – 07079.608.22.1.2, за което има съставен Акт за частна общинска собственост № 7244/26.11.2012 г., вписан в Служба по вписванията–Бургас с № 170, том 43, Вх.рег.№ 13497 от 04.12.2012 г., при заплащане на месечен наем в размер на 160,20 лв. (сто и шестдесет лева и двадесет стотинки), без ДДС.

Приложение:
1. Акт за частна общинска собственост № 7244/26.11.2012 г., вписан в Служба по вписванията–Бургас с № 170, том 43, Вх.рег.№ 13497 от 04.12.2012 г.;
2. Архитектурно разпределение на обекта;
3. Справка, издадена на 11.10.2018 г. от СГКК–гр.Бургас, за самостоятелен обект в сграда с идентификатор 07079.608.22.1.97 по КККР на гр.Бургас;
4. Заявление с вх.№ 63-00-111/27.04.2018 г. в Община Бургас, подадено от Ц. Тодорова, в качеството ѝ на председател на Сдружение „Онкоболни и приятели“;
5. Удостоверение № 023/07.09.2011 г. за вписване в Централния регистър на юридическите лица с нестопанска цел за обществено полезна дейност, издадено от Министерство на правосъдието на Сдружение „Онкоболни и приятели“ с ЕИК 176093353;

